[{"text_idx": "#000002", "text": "Leedus S\u030ciauliai rajal 26. ja 27. mail toimuv vo\u0303istlus ka\u0308ivitab kolmest etapist koosneva Balti karikasarja."}, {"text_idx": "#000003", "text": "Baltic Cup toimus mo\u0308o\u0308dunud aastal u\u0308ksiku vo\u0303istlusena, kuid ta\u0308navu on kavas kolmeetapiline sari \u2013 igas Balti riigis so\u0303idetakse u\u0308ks vo\u0303istlus."}, {"text_idx": "#000004", "text": "\u201cKolme riigi u\u0308hine sari suurendab nii konkurentsi kui vo\u0303istlejate ja korraldajate omavahelisi kontakte,\u201d ra\u0308a\u0308kis EAL juhatuse esimees Janis Kaal. \u201cU\u0308ksikult vo\u0303ttes ja omaette nokitsedes pole u\u0308helgi Balti riigil lootust jo\u0303uda Lo\u0303una-Euroopa sarjadega vo\u0303rdva\u0308a\u0308rsete stardirivideni, kuid u\u0308heskoos pingutades vo\u0303ime u\u0308hel pa\u0308eval nentida, et kibedama konkurentsiga vo\u0303istlusklassides on ka finaali jo\u0303udmine saavutus omaette. Seda peame sihtima ja selle nimel on alakomitee teinud va\u0308ga tublit koosto\u0308o\u0308d naaberriikidega. Nu\u0308u\u0308d on oluline, et arvuka osavo\u0303tuga u\u0308hissarjast annaks oma panuse ka meie vo\u0303istlejad. Vaid niiviisi saame loota, et naaberriikide sportlased tee ka meie radadele leiavad. Ja muidugi usun patrioodina, et ko\u0303igile on oluline kaitsta Eesti au, sest peetakse ju ka riikidevahelist arvestust. Ma\u0308letatavasti vo\u0303itis mullu Aravetel selles arvestuses just Eesti. Loodan, et meie kardisportlased annavad va\u0308a\u0308rika saavutuse kordamisel endast parima ja uhke karikas ja\u0308a\u0308b selgi korral Eestisse.\u201d"}, {"text_idx": "#000005", "text": "EAL kardikomitee esimees Mart Liiksaar to\u0303i va\u0308lja Micro-klassi so\u0303itjate vo\u0303istlemisvo\u0303imaluste avardumise. \u201cLeedu kardifo\u0308deratsioon leidis vo\u0303imaluse tehniliste tingimuste u\u0308htlustamiseks Eestiga ja vo\u0303istlemisvo\u0303imalusi on seela\u0308bi rohkem mitte ainult Balti sarjas, vaid Leedu meistrivo\u0303istlustel.\u201d lisas ta."}, {"text_idx": "#000006", "text": "Komitee esimees ro\u0303hutas samuti la\u0308hiriikide koosto\u0308o\u0308 olulist. \u201cNii saame ta\u0308nu pikematele stardirividele tihedama konkurentsi. Noorte so\u0303itjate arenguks on see a\u0308a\u0308rmiselt oluline. Loodan, et Eesti so\u0303itjad leiavad tee Leetu, siis on po\u0303hjust oodata ka leedulasi meile vo\u0303istlema.\u201d"}, {"text_idx": "#000007", "text": "Sarja esimene etapp toimub koos Leedu meistrivo\u0303istluste etapiga S\u030ciauliai rajal 26. ja 27. mail. Vo\u0303istluse dokumendid on avaldatud EAL kodulehe kardirubriigis ning samas on ka link registreerimisvormile."}, {"text_idx": "#000008", "text": "FOTOD. Libatse rahvasprint pani so\u0303itjad to\u0303siselt proovile"}, {"text_idx": "#000010", "text": "Na\u0308dalavahetus autospordis: rallikross ja rahvasprint Eestis, eestlaste va\u0308lisstardid"}, {"text_idx": "#000012", "text": "\u201eKurvilise tee legendid\u201c pa\u0308a\u0308ses rahvusvahelistele filmifestivalidele"}]